Document ID: /roh_data/filtered/swiss_laws_in_ROHinterleaved.jsonl.gz/8984

This text was translated from FR into Rumantsch Grischun.

Outre celles qui sont mentionnées dans d’autres dispositions, l’assemblée des copropriétaires a notamment les attributions suivantes:1. régler les affaires administratives qui ne sont pas de la compétence de l’administrateur;2. nommer l’administrateur et surveiller son activité;3. désigner un comité ou un délégué, auquel elle peut confier des tâches administratives, notamment celles de conseiller l’administrateur, contrôler sa gestion et soumettre à l’assemblée un rapport et des propositions à ce sujet;4. approuver chaque année le devis des frais annuels, les comptes et la répartition des frais entre les copropriétaires;5. décider la création d’un fonds de rénovation pour les travaux d’entretien et de réfection;6. assurer le bâtiment contre l’incendie et d’autres risques et conclure les assurances responsabilité civile usuelles, en outre obliger le copropriétaire qui a fait des dépenses extraordinaires pour aménager ses locaux à payer une part de prime supplémentaire, sauf s’il a conclu une assurance complémentaire pour son propre compte. Sauf dispositions spéciales de la loi, les règles applicables aux organes de l’association et à la contestation de ses décisions s’appliquent à l’assemblée des copropriétaires et au comité.

Ultra da las cumpetenzas numnadas en autras disposiziuns ha la radunanza dals cumproprietaris spezialmain las suandantas cumpetenzas:1. decider en tut ils affars administrativs che n’èn betg chaussa da l’administratur;2. nominar l’administratur e survegliar sia activitad;3. eleger ina cumissiun u in delegà, a la quala u al qual ella po surdar incumbensas administrativas, sco en spezial sustegnair l’administratur cun pled e cussegl, examinar la gestiun da quel e far a la radunanza rapport e propostas en chaussa;4. approvar annualmain il preventiv, il quint e la repartiziun dals custs tranter ils proprietaris;5. decider davart la creaziun d’in fond da renovaziun per lavurs da mantegniment e da renovaziun;6. assicurar l’edifizi cunter fieu e cunter auters privels e far las assicuranzas da responsabladad usitadas, plinavant obligar il proprietari en condomini, che ha fatg expensas extraordinarias per render sias localitads architectonicamain pli bellas, da pajar in’ulteriura quota da la premia, nun ch’el haja fatg in’assicuranza supplementara sin agen quint. Uschenavant che la lescha na cuntegna betg disposiziuns spezialas, vegnan las prescripziuns davart ils organs da las uniuns e davart la contestaziun da conclus d’uniuns applitgadas per la radunanza dals proprietaris en condomini e per la cumissiun.